b'\n_START_ARTICLE_\nSobekhotep II.\n_START_SECTION_\nDokazi\n_START_PARAGRAPH_\nSobekhotep II. je na Karna\xc5\xa1kem seznamu kraljev omenjen kot Kaankre. Na Torinskem seznamu kraljev je v 6.  koloni ime Sobek[hote]pre, ki bi lahko pomenilo Sobekhotepa II. Ena\xc4\x8denje ni zanesljivo, zato je kronolo\xc5\xa1ki polo\xc5\xbeaj Sobekhotepa II. znotraj Trinajste dinastije sporen. Med primarne dokaze Sobekhotepovega vladanja spadajo reliefi iz kapele, ki je neko\xc4\x8d stala v Abidosu, in fragment popisanega stebra. Ime Kaankre Sobekhotep je zapisano tudi na granitnem kipu, ki je od leta 1982 v Britanskem muzeju (BM 69497). Njegovo vladanje je bilo zelo verjetno kratko in je trajalp samo tri do \xc5\xa1tiri in pol leta.\n_START_SECTION_\nIdentiteta\n_START_PARAGRAPH_\nRyholt domneva, da sta Sobekhotep I. in Sobekhotep II. morda ista oseba, ki je kot Sobekhotep omenjena na Torinskem seznamu kraljev.  Drugi, med njimi Dodson, domnevajo, da sta Kaankre Sobekhotep II.  in Sekemre Kutavi Sobekhotep I. razli\xc4\x8dna vladarja iz Trinajste dinastije, medtem ko Bierbrier trdi, da bi bili treba njuno \xc5\xa1tevil\xc4\x8denje obrniti.  Simon Connor in  Julien Siesse, ki sta nedavno raziskala slog faraonovega spomenika, trdita,  da je Sobekhotep II. vladal mnogo kasneje od svojega predhodnika z istim imenom in celo za Sobekhotepom IV., ki bi se zato moral preimenovati v Sobehkotepa III.'